Zavrat
Skoncila mi menstruacia a mam po nej zavraty uz 4 den. Je to normalne?? Je mi naozaj zle
Dobrý deň,
Ďakujeme za vašu otázku. Závraty (točenie hlavy) sú označované ako stav nešpecifickej priestorovej dezorientácie a poruchy rovnováhy. Sú príznakom iného ochorenia, pričom vyvolávajúce príčiny sú rôzne. Môže sa jednať napríklad o choroby vnútorného ucha, nezávažnú funkčnú poruchu chrbtice, ale aj o závažnejšie neurologické či internistické ochorenia. Taktiež sa môžu u žien objavovať pred menštruáciou ako súčasť predmenštruačného syndrómu, počas menštruácie, alebo aj po nej. Súvisia s hormonálnymi zmenami, zmenou krvného tlaku ale taktiež sa objavujú pri nadmernej strate krvi počas menštruácie, ktorá spôsobuje anémiu (chudokrvnosť). Pri silnej anémii hrozí nedostatok kyslíka, čo sa prejavuje dýchavičnosťou, závratmi, bledosťou, bolesťami hlavy či búšením srdca. Liečba anémia spočíva v zastavení krvácania a doplnení železa formou lieku alebo výživového doplnku. Neodporúča sa však užívať železo bez stanovenia jeho nízkych hodnôt na základe vyšetrenia krvi.
Odporúčam vám návštevu lekára, ktorý vykoná potrebné vyšetrenia a určí príčinu vašich ťažkostí.
Prajem pekný zvyšok dňa.
S pozdravom
Mgr. Tamara Jakúbeková